
B6‑0450/2008
Ψήφισμα του Ευρωπαϊκού Κοινοβουλίου σχετικά με "IASCF: Εξέταση του καταστατικού– Δημόσια Λογοδοσία και Σύνθεση του IASB - Προτάσεις Αλλαγής 
Το Ευρωπαϊκό Κοινοβούλιο,
–
έχοντας υπόψη τα συμπεράσματα του ECOFIN για τη διακυβέρνηση του ΣΔΛΠ (IASB)
,

–
έχοντας υπόψη τον Κανονισμό 1606/2002 του Ευρωπαϊκού Κοινοβουλίου και του Συμβουλίου,
–
έχοντας υπόψη το σχέδιο κανονισμού της Επιτροπής που τροποποιεί τον Κανονισμό (ΕΚ) αριθ. 1725/2003 που υιοθετεί ορισμένα λογιστικά διεθνή πρότυπα σύμφωνα με τον Κανονισμό (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου σε ό,τι αφορά τα Διεθνή Πρότυπα Χρηματοοικονομικής Πληροφόρησης (IFRS) 8 σχετικά με τη γνωστοποίηση επιχειρησιακών τμημάτων μιας επιχείρησης, 
–
έχοντας υπόψη το άρθρο 8 της απόφασης του Συμβουλίου 1999/468/ΕΚ της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή
,

–
έχοντας υπόψη την απόφαση του Συμβουλίου 2006/512/ΕΚ της 17ης Ιουλίου 2006 που τροποποιεί την απόφαση 1999/468/ΕΚC
,

–
έχοντας υπόψη το ψήφισμα του Ευρωπαϊκού Κοινοβουλίου
 σχετικά με τα λογιστικά πρότυπα που χρησιμοποιούνται από εκδότες τρίτων χωρών και την ισοδυναμία τους με τα πρότυπα IFRS, όπου εκτίθενται οι προϋποθέσεις υπό τις οποίες η ΕΕ έχει αποδεχτεί τη διαδικασία σύγκλισης και ισοδυναμίας ανάμεσα στα IFRS όπως εγκρίθηκαν από την ΕΕ και στα διεθνώς αποδεκτά λογιστικά πρότυπα (GAAP) των ΗΠΑ,

–
έχοντας υπόψη το ψήφισμα του Ευρωπαϊκού Κοινοβουλίου
 σχετικά με τα Διεθνή Πρότυπα Χρηματοοικονομικής Πληροφόρησης (IFRS) και τη διακυβέρνηση του Συμβουλίου Διεθνών Λογιστικών Προτύπων (IASB),

–
έχοντας υπόψη το ψήφισμα του Ευρωπαϊκού Κοινοβουλίου σχετικά με το σχέδιο κανονισμού της Επιτροπής που τροποποιεί τον Κανονισμό (ΕΚ) αριθ. 1725/2003 που υιοθετεί ορισμένα λογιστικά διεθνή πρότυπα σύμφωνα με τον Κανονισμό (ΕΚ) αριθ. 1606/2002 του Ευρωπαϊκού Κοινοβουλίου και του Συμβουλίου σε ό,τι αφορά τα Διεθνή Πρότυπα Χρηματοοικονομικής Πληροφόρησης (IFRS) 8 σχετικά με τη γνωστοποίηση επιχειρησιακών τμημάτων μιας επιχείρησης, 
–
έχοντας υπόψη το έγγραφο "Αναθεώρηση του καταστατικού - Δημόσια Λογοδοσία και Σύνθεση του IASB - προτάσεις αλλαγής"  που δημοσιεύτηκε από το Ίδρυμα της Επιτροπής Διεθνών Λογιστικών Προτύπων (IASCF) στις 21 Ιουλίου 2008,

–
έχοντας υπόψη το άρθρο 108, παράγραφος 5 του Κανονισμού του,
Α.
λαμβάνοντας υπόψη ότι η Ευρωπαϊκή Ένωση απαιτεί από τους εκδότες τίτλων να εφαρμόζουν τα διεθνή λογιστικά πρότυπα για τις ενοποιημένες χρηματοοικονομικές καταστάσεις τους,
1.
επισημαίνει ότι το IASCF έχει προτείνει την συγκρότηση Ομάδας Παρακολούθησης· είναι της γνώμης ότι η Ομάδα Παρακολούθησης πρέπει να έχει το δικαίωμα να συνιστά υποψηφίους ως θεματοφύλακες και να είναι υπεύθυνη για την έγκριση της επιλογής θεματοφυλάκων ύστερα από συμφωνημένη διαδικασία διορισμού· 

2.
ζητεί η Ομάδα Παρακολούθησης να συμμετέχει στον καθορισμό της ημερήσιας διάταξης του IASB ώστε να εξασφαλίζεται η διαφάνεια και λογοδοσία· αναγνωρίζει ότι η μετέπειτα διαδικασία καθορισμού των λογιστικών προτύπων πρέπει να παραμένει απαλλαγμένη από περιττές παρεμβάσεις και να πραγματοποιείται σε πλήρη διαβούλευση με όλους τους συμμέτοχους, συμπεριλαμβανομένων των επενδυτών·
3.
εκφράζει την αμφιβολία του σχετικά με το κατά πόσον είναι πρόσφορη η συγκρότηση της ομάδας παρακολούθησης σε αυτό το στάδιο, πριν δρομολογηθεί η δεύτερη φάση της διαδικασίας διαβούλευσης σχετικά με την αναθεώρηση της διακυβέρνησης του IASB και χωρίς οποιαδήποτε σαφή εικόνα για τη σχέση που πρόκειται να δημιουργηθεί μεταξύ της Ομάδας Παρακολούθησης και του IASCF στο καταστατικό του τελευταίου·
4.
επισημαίνει ότι στην Ομάδα Παρακολούθησης πρέπει να αντικατοπτρίζεται η ισορροπία των σημαντικότερων συναλλαγματικών περιοχών του κόσμου, ή πολιτιστική πολυμορφία, τα συμφέροντα των αναπτυγμένων και των αναδυόμενων οικονομιών και των διεθνών οργανισμών που έχουν απαιτήσεις λογοδοσίας προς τις δημόσιες αρχές και διαδραματίζουν ενεργό ρόλο στην προώθηση της διαφάνειας της χρηματοπιστωτικής πληροφόρησης και την ανάπτυξη και ουσιαστική λειτουργία των κεφαλαιαγορών, την εξασφάλιση της αποφυγής των κυκλικών διακυμάνσεων της οικονομίας και τη διασφάλιση της σταθερότητας των χρηματιστηριακών αγορών καθώς και την πρόληψη του συστημικού κινδύνου· επισημαίνει και εγκρίνει ότι, σύμφωνα με την πρόταση, η Ομάδα Παρακολούθησης στην αρχή πρέπει να απαρτίζεται από:
(α)
το αρμόδιο μέλος της Ευρωπαϊκής Επιτροπής, 

(β)
τον γενικό διευθυντή του Διεθνούς Νομισματικού Ταμείου, 

(γ)
τον πρόεδρο της Επιτροπής Αναδυόμενων Αγορών της Διεθνούς Οργάνωσης Επιτροπών Εποπτείας Χρηματιστηρίων (IOSCO) 

(δ)
τον επίτροπο  της Τεχνικής Επιτροπής της IOSCO (ή τον αντιπρόεδρο ή των καθορισμένο πρόεδρο επιτροπής αξιογράφων σε περίπτωση όπου ο πρόεδρος της Τεχνικής Επιτροπής της IOSCO είναι είτε ο πρόεδρος μιας ρυθμιστικής αρχής της ΕΕ είτε ο επίτροπος του Ιαπωνικού Οργανισμού Χρηματοπιστωτικών Υπηρεσιών είτε ο πρόεδρος της Αμερικανικής Επιτροπής Κεφαλαιαγοράς), 

(ε)
ο επίτροπος  του Ιαπωνικού Οργανισμού Χρηματοπιστωτικών Υπηρεσιών,
(στ) ο πρόεδρος της Αμερικανικής Επιτροπής Κεφαλαιαγοράς και 

(ζ)
ο πρόεδρος της Διεθνούς Τράπεζας· 

5.
 δεν εγκρίνει την πρόταση της Επιτροπής για δημιουργία συμβουλευτικής επιτροπής διεθνούς λογιστικής, η οποία δεν έχει συζητηθεί με το Κοινοβούλιο και το Συμβούλιο, πρόκειται δε να καταστήσει αδιαφανέστερο και πολυπλοκότερο το όλο σύστημα· πιστεύει ότι η Ομάδα Παρακολούθησης πρέπει να έχει σύνθεση που να συμπεριλαμβάνει τους οργανισμούς εκείνους που προτείνει η Επιτροπή να συμπεριλάβει σε αυτή την συμβουλευτική ομάδα διεθνούς λογιστικής·
6.
κρίνει ότι στην Ομάδα Παρακολούθησης πρέπει επίσης να εκπροσωπούνται οι ενωσιακές ρυθμιστικές αρχές των χρηματοοικονομικών αγορών· υπογραμμίζει ότι κανείς οργανισμός δεν πρέπει να εκπροσωπείται στην Ομάδα Παρακολούθησης με περισσότερους από έναν αντιπρόσωπο·
7.
επισημαίνει την περίπλοκη θεσμική συγκρότηση της Ομάδας Παρακολούθησης· υπογραμμίζει την ανάγκη να έχει δημιουργήσει η Ομάδα Παρακολούθησης αποτελεσματικούς μηχανισμούς συνεργασίας έτσι ώστε να εξασφαλιστεί η λειτουργικότητα της Ομάδας Παρακολούθησης και να πραγματωθούν οι βασικοί στόχοι της· υπογραμμίζει από την άποψη αυτή ότι τα μέλη της Ομάδας Παρακολούθησης  πρέπει να έχουν επαρκείς αρμοδιότητες ώστε να εξασφαλίζεται ότι θα είναι πράγματι πολιτικά υπόλογοι·
8.
εκφράζει την ανησυχία του διότι ορισμένα από τα προτεινόμενα μέλη  της Ομάδας Παρακολούθησης δεν απαιτούν από τους εγχώριους εκδότες τίτλων την εφαρμογή των IFRS· είναι της γνώμης ότι η ιδιότητα του μέλους της Ομάδας Παρακολούθησης μπορεί να τεθεί σε ισχύ μόνο μετά τη δέσμευση καθιέρωσης των IFRS ως εγχωρίου προτύπου· υπογραμμίζει ότι κανένα κράτος δεν πρέπει να εκπροσωπείται στην Ομάδα Παρακολούθησης με περισσότερους από έναν αντιπροσώπους·
9.
αναγνωρίζει ότι η πρόταση του IASCF προβλέπει την επέκταση του IASB από 14 σε 16 μέλη· θεωρεί την επέκταση στα 16 μέλη αποδεκτή δεδομένου ότι δύναται να οδηγήσει σε πιο ισορροπημένο IASB, ιδίως εάν τροποποιηθεί η πρόταση του IASCF ώστε να εξασφαλίζει την παράλληλη αντιμετώπιση των σημαντικότερων παγκόσμιων συναλλαγματικών περιοχών·
10.
απαιτεί να συναφθεί Μνημόνιο Συνεννόησης μεταξύ των τριών θεσμικών οργάνων έτσι ώστε να καθοριστούν οι συνθήκες συμμετοχής των νομοθετών στο έργο της Ομάδας Παρακολούθησης, εάν πρόκειται να συγκροτηθεί ομάδα σε αυτή τη  φάση·
11.
αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή, στην Ευρωπαϊκή Κεντρική Τράπεζα και στην Ευρωπαϊκή Επιτροπή Ρυθμιστικών Αρχών Αγορών Κινητών Αξιών (CESR).
� Εγκρίθηκαν στις 8 Ιουλίου 2008.


� ΕΕ L 184, 17.7.1999, σελ. 23.


� ΕΕ L 200, 22.7.2006, σελ. 11.


� Ψήφισμα του Ευρωπαϊκού Κοινοβουλίου σχετικά με τα λογιστικά πρότυπα που χρησιμοποιούνται από εκδότες τρίτων χωρών και την ισοδυναμία τους με τα πρότυπα IFRS όπως αναφέρονται στα σχέδια εκτελεστικών μέτρων της οδηγίας περί ενημερωτικών δελτίων και της οδηγίας περί διαφάνειας (σχέδιο κανονισμού της Επιτροπής για την τροποποίηση του Κανονισμού (ΕΚ) 809/2004 όσον αφορά τα λογιστικά πρότυπα σύμφωνα με τα οποία συντάσσονται οι ιστορικές πληροφορίες που περιέχονται στα ενημερωτικά δελτία και σχέδιο απόφασης της Επιτροπής σχετικά με τη χρήση, από εκδότες κινητών αξιών τρίτων χωρών, πληροφοριών που έχουν καταρτιστεί βάσει διεθνώς αποδεκτών λογιστικών προτύπων) - P6_TA-PROV(2006)0436.


� P6_TA(2008)0183.

